רחביה אדיבי

רחביה אדיבי (פיינשטיין) (כ"ב בכסלו תרס"א, 14 בדצמבר 1900 – 1972), היה תעשיין ישראלי וראש עיריית אשקלון (1965 - 1972).

ביוגרפיה 
אדיבי נולד בליטא בשם רחביה פיינשטיין, ועלה לארץ ישראל עם משפחתו בצעירותו. הוריו היו מראשוני המתיישבים במושבה רחובות. הוא קיבל חינוך עברי במושבה ולמד בתיכון הגימנסיה העברית "הרצליה" בתל אביב. לאחר מכן נסע ללמוד הנדסה אזרחית בפילדלפיה, ארצות הברית.

בשנת 1926 נישא אדיבי ללינה, בתו של התעשיין והנדבן הציוני שמואל בלום. אדיבי אף ניהל את סניף מפעל השיניים התותבות שפתח בלום בקפריסין בתחילת שנות ה-30 של המאה ה-20. לאחר מכן היה מהנדס של מע"ץ בדרום ארץ ישראל. 

בשנות ה-50 התגורר אדיבי בשכונת אפרידר באשקלון, ניהל את סניף בנק לאומי באשקלון ולקח על עצמו תפקידים ציבוריים שונים כמו השתתפות בגוף מייעץ לשירות התעסוקה ועמידה בראש הוועד של מצעד הפרוטות.

בשנת 1965, לאחר פרישתו לגמלאות מבנק לאומי, פרש ממפא"י ועבר לגח"ל, כדי להיות מועמדה לראשות העיר. בבחירות בראשית נובמבר 1965 זכה גח"ל בראשות אדיבי בשישה מנדטים מתוך 15 והוא מיהר לחתום על הסכם קואליציוני עם רפ"י שהבטיח לו את תפקיד ראש עיריית אשקלון. בבחירות הבאות, באוקטובר 1969 זכתה רשימת גח"ל בראשותו ב-7 מתוך 15 מושבים במועצה - אדיבי כיהן בתפקיד ראש העיר עד ליום פטירתו.

קישורים חיצוניים

הערות שוליים

אנשי עסקים ישראלים
ראשי עיריית אשקלון
תעשיינים ישראלים
פעילי מפא"י
ראשי רשויות מקומיות מטעם חרות
פעילי איל"ן
בוגרי גימנסיה הרצליה
בוגרי אוניברסיטאות ומכללות בארצות הברית
ישראלים שנולדו ב-1900
ישראלים שנפטרו ב-1972